paragraph_text: Austin Osman Spare (London, 30. prosinca 1886. – London, 15. svibnja 1956.), engleski umjetnik i okultist. Bavio se crtanjem i slikanjem. Bio je sin londonskog policijaca. U ranom djetinjstvu pokazivao je sklonost prema slikanju te je neko vrijeme pohađao umjetničku školu. Nakon prekida školovanja radio je kao proizvođač stakla, ali je nastavio baviti se umjetnošću. U ranoj mladosti zainteresirao se za magiju i okultizam, čije su teme znatno utjecale na njegov stvaralački umjetnički rad.